क्रिसमस पर बैप्टिस्ट चर्च में प्रार्थना
नयाबाजार स्थित बैप्टिस्ट चर्च में शुक्रवार को इसाई समुदाय द्वारा क्रिसमस काे धार्मिक श्रद्धा परंपरागत उत्साह के साथ मनाया गया। इस दौरान शहरी गणमान्य लोगों ने इसाई समुदाय के लोगों को क्रिसमस की बधाई दी।
कड़ाके की ठंड के बावजूद प्रार्थना सभा में भाग लेने के लिए सुबह 9.15 बजे से ही ईसाई समुदाय के लोगों का आना चर्च में शुरू हो गया। बीती रात कैरोल पार्टी ने घर-घर जाकर प्रभु यीशु मसीह के जन्म दिन पर मंगल गीत गाए। शुक्रवार सुबह चर्च में प्रार्थना सभा का आयोजन किया गया। चर्च के सचिव चंद्रसेन ने समुदाय के सभी लोगों अतिथियों का परंपरागत ढंग से स्वागत किया। पादरी प्रकाश मसीह ने प्रार्थना संपन्न करवाई। उन्होंने कहा कि यीशु मसीह के जन्म से पूर्व भविष्य वक्ता ने प्रभु के अग्रदूत के द्वारा यह वचन कहा कि परमेश्वर के लिए राज्य मार्ग तैयार करो। सभी तराइयां भर दी जाए। सभी ऊंची पहाड़ी और टीले गिरा दिए जाए अर्थात ऊंच-नीच, गरीब-अमीर का भेदभाव समाप्त कर दिया जाए, ताकि सभी परमेश्वर के दर्शन कर सके। प्रार्थना सभा के दौरान गीत भी गाए गए।
इस अवसर पर जैकब, अनिल माक्र्स, बाल भवन पब्लिक स्कूल प्रधानाचार्य रोक्सना मार्क्स, अंकुर माक्र्स, आयशा माक्र्स, सेमुअल जोशुआ, पॉल्स डेनियल, स्पेंसर, पीटर डेनियल, क्रिस्टोफर, माइकल, मनीश डेविस, रवि, विलियम, हन्नी, आदित्य मार्क, सुरजीत, राजा, रोहन, साइमन, हरपाल सिंह, ओपी अटिरा, डेविस अन्य लोग उपस्थित थे।
क्रिसमस डे के अवसर पर नया बाजार स्थित चर्च में भगवान ईसा मसीह से प्रार्थना करती युवतियां।
mag_Deva hin_Deva hin_Deva bho_Deva hin_Deva